text: Onnur finalan um svenska meistaraheitið millum IFK Kristianstad og Sävehof við tveimum føroyingum á liðnum, varð spæld í gjárkvøldið á heimavøllinum hjá Sävehof í Partille uttan fyri Göteborg.
text: #000003
text: Eftir tveir umdystir fall avgerðin til fyrimuns fyri útiliðið, so nú er støðan 1-1 í dystum. Meistari gerst tað liðið, sum fyrst vinnur tríggjar finaludystir.
text: #000004
text: Tað var IFK Kristianstad, sum kláraði seg best í byrjanini av dystinum, og var á odda 14-12 í hálvleikinum. Endin á vanligu leiktíðini gjørdist ógvuliga dramatisk. Tá 10 minuttir vóru eftir av dystinum, mátti Elias á Skipagøtu hjálpast av vøllinum og út í skiftirúmið til viðgerðar, eftir at hann sló høvdið hart í gólvið tá hann varð taklaður.
text: #000007
text: Men Sävehof hevur ein annan hoyvíking, 17 ára gamla systkinabarnið Óla Mittún, sum kundi taka yvir spælstýringina. Óli megnaði at stýra liði sínum, so at tað fekk fatur í dystinum aftur. Tá 40 sekund vóru eftir av dystinum, var støðan 32-33 til Kristianstaad, sum var í álopi. Men skotið rakti stongina, og so megnaði Felix Möller at javna fyri Sävehof til 33-33.
text: #000008
text: Við tað, at ein vinnari skal finnast í hesum finaludystunum, varð farið í longda leiktíð, har 17 ára gamli hoyvíkingurin, sambært Handbollkanalen var avgerandi fyri lið sítt. Men eftir at hava spælt tvær ferðir fimm minuttir, var støðan 39-39, so farast mátti undir ein umdyst afturat.
text: #000009
text: Hesaferð kláraði Sävehof ikki at fylgja við, og IFK vann finaluna 45-44.
text: #000010
text: Eftir dystin varð Óli Mittún kosin besti spælari hjá Sävehof. Hann skoraði sjey mál í dystinum. Tað gjørdi Elias á Skipagøtu eisini áðrenn hann varð noyddur at fara úr dystinum.
text: #000011
text: Stórsteypadystir í flogbólti verða sunnudagin
text: #000019